
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta rīkojuma projekts Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"  (turpmāk – rīkojuma projekts) sagatavots, pamatojoties uz:
- Ministru kabineta 2025. gada 7. janvāra sēdē lemto (informatīvais ziņojums “Par tehnoloģiskās infrastruktūras uz valsts ārējās sauszemes robežas izbūves turpināšanu, šim mērķim nepieciešamo finansējumu un  tehnoloģiskās infrastruktūras uzturēšanu pēc tās izbūves pabeigšanas” (24-TA-2939), protokols Nr. 1, 65. §, 4.2. apakšpunkts);
- likuma “Par valsts budžetu 2025. gadam un budžeta ietvaru 2025., 2026. un 2027. gadam” 69. pantu.
1.2. Mērķis
Mērķa apraksts
Veikt apropriācijas pārdali, lai ar valsts drošību saistīto prioritāro pasākumu ietvaros nodrošinātu izdevumu segšanu, kas saistīti ar valsts ārējās sauszemes robežas uzraudzībai nepieciešamās tehnoloģiskās infrastruktūras izbūves turpināšanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valdības rīcības plāna Deklarācijas par Evikas Siliņas vadītā Ministru kabineta iecerēto darbību īstenošanai (apstiprināts ar Ministru kabineta 2024. gada 20. janvāra rīkojumu Nr. 55) 3.1. apakšpasākums paredz uzdevumu nodrošināt viedā risinājuma (tehnoloģiskās infrastruktūras) izbūvi uz valsts ārējās sauszemes robežas atbilstoši Ministru kabineta pieņemtajiem lēmumiem, lai Valsts robežsardze un citas kompetentās iestādes varētu operatīvi reaģēt uz mēģinājumiem iekļūt valstī nelikumīgi vai nelikumīgi ievest preces, apejot Latvijas normatīvajos aktos noteiktās procedūras.

Atbilstoši Ārējās sauszemes robežas infrastruktūras izbūves likuma (turpmāk – Izbūves likums) 1. pantam ārējās sauszemes robežas apsardzībai nepieciešamo infrastruktūru veido arī robežuzraudzības tehniskie līdzekļi — klātbūtnes uztveršanas sistēmas un novērošanas iekārtas un ar tām saistītā infrastruktūra, piemēram, nepieciešamās inženierbūves, elektroapgādes pieslēgumi, datu pārraide un datu apstrādes sistēmas, un citi ar tehnoloģiskās infrastruktūras izbūvi un ieviešanu saistītie darbi — tehnoloģiskā infrastruktūra.

Tehnoloģiskās infrastruktūras izbūvi un ieviešanu uz valsts ārējās sauszemes robežas atbilstoši Izbūves likuma 8. panta trešajā prim daļā noteiktajam nodrošina valsts akciju sabiedrība “Latvijas Valsts radio un televīzijas centrs” (turpmāk - VAS “LVRTC”).

Tehnoloģiskās infrastruktūras izbūve un ieviešana uz valsts ārējās sauszemes robežas ir organizēta kopā septiņās kārtās:
	Ārējā sauszemes robeža
	Kārta
	Plānotais posma garums

	Latvijas Republikas – Baltkrievijas Republikas robeža
	1. kārta
	113,5 km

	
	2. kārta
	60 km

	
	KOPĀ:
	173,5 km

	Latvijas Republikas – Krievijas Federācijas robeža
	3. kārta
	36 km

	
	4. kārta
	46 km

	
	5. kārta
	60 km

	
	6. kārta
	52 km

	
	7. kārta
	89 km

	
	KOPĀ:
	283 km

	PAVISAM KOPĀ:
	456,5 km



Tehnoloģiskās infrastruktūras izbūvei uz Latvijas Republikas un Baltkrievijas Republikas valsts ārējās sauszemes robežas izbūves 1. un 2. kārtā, kā arī tās izbūvei uz Latvijas Republikas un Krievijas Federācijas valsts ārējās sauszemes robežas izbūves 5. kārtā  pilnā apmērā ir piešķirts finansējums Finansiāla atbalsta instrumenta robežu pārvaldībai un vīzu politikai (turpmāk - BMVI) 2021.-2027. gada plānošanas perioda projekta Nr. VRS/RPVP/2023/3 “Automatizētas robežu uzraudzības infrastruktūra” ietvaros.

Tehnoloģiskās infrastruktūras izbūvei uz Latvijas Republikas un Krievijas Federācijas valsts ārējās sauszemes robežas izbūves 3. un 4. kārtā pilnā apmērā, kā arī tās izbūves uzsākšanai (finansējums 2025. gada I, II un III ceturksnim) izbūves 6. un 7. kārtā ir piešķirts finansējums no valsts budžeta līdzekļiem, pārdalot attiecīgajam mērķim nepieciešamo finansējumu no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" ar valsts drošību saistītā prioritārā pasākuma “Ārējās robežas tehniskās infrastruktūras izveide” uz Iekšlietu ministrijas budžeta programmu 10.00.00 “Valsts robežsardzes darbība” (skatīt tabulu).

Likumā “Par valsts budžetu 2024. gadam un budžeta ietvaru 2024., 2025. un 2026. gadam” ir paredzēts finansējums budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” ar valsts drošību saistītajam prioritārajam pasākumam “Ārējās robežas tehniskās infrastruktūras izveide” 2024. – 2026. gadam 165 000 000 euro apmērā, tai skaitā:
2024. gadam – 25 000 000 euro;
2025. gadam – 90 000 000 euro;
2026. gadam – 50 000 000 euro.

Ar 2024. - 2025. gada laikā pieņemtajiem Ministru kabineta lēmumiem, ir atbalstīta finansējuma pārdale tehnoloģiskās infrastruktūras izbūvei un tās nodrošināšanai nepieciešamajiem darbiem un pakalpojumiem no šā resursu avota 2024. – 2026. gadam 49 474 051 euro apmērā, tai skaitā:
2024. gadā – 3 300 010 euro;
2025. gadā – 28 412 452 euro;
2026. gadā – 17 761 589 euro:

 
	Pasākums
	2024. gads
	2025. gads
	2026. gads

	Ārējās robežas tehniskās infrastruk-tūras izveide
	rezervēts finansējums
	25 000 000
	90 000 000
	50 000 000

	
	piešķirts finansējums tehnoloģiskās infrastruktūras darbībai nepieciešamo pieslēgumu pie valsts ārkārtas situāciju elektronisko sakaru tīkla izveidei
MK 21.11.2023. sēdes prot. Nr. 58, 81. §, 23-TA-2783;
MK 23.01.2024. rīk. Nr.66 (prot. Nr. 3, 26. §), 25-TA-19
	1 500 000
	3 200 000
	1 000 000

	
	piešķirts finansējums tehnoloģiskās infrastruktūras izbūves uzsākšanai uz Latvijas - Krievijas ārējās sauszemes robežas
MK 06.02.2024. sēdes prot. Nr. 6, 1. §, 24-TA-23;
MK 14.02.2024. rīk. Nr.110 (prot. Nr. 7, 18. §), 24-TA-193
	1 668 406
	 
	 

	
	piešķirts finansējums tehnoloģiskās infrastruktūras izbūvei uz Latvijas - Krievijas ārējās sauszemes robežas (izbūves 3. un 4. kārta)
MK 16.07.2024. sēdes prot. Nr. 29, 107. §, 24-TA-1646;
MK 17.07.2024. rīk. Nr.599 (prot. Nr. 29, 63. §), 24-TA-1648
	131 604
	17 681 189
	16 761 589

	
	piešķirts finansējums tehnoloģiskās infrastruktūras izbūves uzsākšanai uz Latvijas - Krievijas ārējās sauszemes robežas (izbūves 5., 6. un 7. kārta, priekšfinansējums)
MK 07.01.2025. sēdes prot. Nr. 1, 65. §, 24-TA-2939;
MK 21.01.2025. rīk.Nr.38 (prot. Nr.3, 16.§), TA-3329
	 
	833 445
	 

	
	piešķirts finansējums tehnoloģiskās infrastruktūras izbūves uzsākšanai uz Latvijas - Krievijas ārējās sauszemes robežas (izbūves 5., 6. un 7. kārta, lokālā risinājuma izveidei nepieciešamais finansējums 2025. gada I, II un III ceturksnim)
MK 29.04.2025. rīk. Nr.249 (prot. Nr. 17, 27. §), 25-TA-744
	 
	6 697 818
	 

	
	piešķirts (pārdalīts) KOPĀ:
	3 300 010
	28 412 452
	17 761 589


Ministru kabinets 2025. gada 7. janvāra sēdē (informatīvais ziņojums “Par tehnoloģiskās infrastruktūras uz valsts ārējās sauszemes robežas izbūves turpināšanu, šim mērķim nepieciešamo finansējumu un  tehnoloģiskās infrastruktūras uzturēšanu pēc tās izbūves pabeigšanas” (24-TA-2939), protokols Nr. 1, 65. §):
- ir pieņēmis zināšanai, ka valsts ārējās sauszemes robežas uzraudzībai nepieciešamās tehnoloģiskās infrastruktūras izbūves nodrošināšanai uz Latvijas Republikas un Krievijas Federācijas ārējās sauszemes robežas būvdarbu 5., 6. un 7. kārtā (ar kopējo aptuveno garumu 201 km) nepieciešamā finansējuma apmērs 2025.-2026. gadam prognozēti veido 79 479 751 euro;
- lai nodrošinātu valsts ārējās sauszemes robežas uzraudzībai nepieciešamās tehnoloģiskās infrastruktūras izbūvi uz Latvijas Republikas un Krievijas Federācijas ārējās sauszemes robežas būvdarbu 5., 6. un 7. kārtā (ar kopējo aptuveno garumu 201 km), ir atļāvis valsts akciju sabiedrībai "Latvijas Valsts radio un televīzijas centrs" uzņemties finansiālās saistības tehnoloģiskās infrastruktūras projektēšanai un būvniecībai par kopējo summu 63 241 806 euro (ar PVN) apmērā;
- ir uzdevis Iekšlietu ministrijai sadarbībā ar Valsts robežsardzi un valsts akciju sabiedrību "Latvijas Valsts radio un televīzijas centrs" precizēt tehnoloģiskās infrastruktūras izbūves turpināšanai no valsts budžeta līdzekļiem nepieciešamā finansējuma apmēru no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" (ievērojot Finansiāla atbalsta instrumenta robežu pārvaldībai un vīzu politikai ietvaros piešķirtā finansējuma apmēru), sagatavojot un normatīvajos aktos noteiktā kārtībā virzot Ministru kabineta lēmuma projektus apropriācijas pārdalei 2025. gadam un izdevumu precizēšanai 2026. gadam.
Problēmas un risinājumi
Problēmas apraksts
Lai nodrošinātu valsts ārējās sauszemes robežas uzraudzībai nepieciešamās tehnoloģiskās infrastruktūras izbūves turpināšanu uz Latvijas Republikas un Krievijas Federācijas valsts ārējās sauszemes robežas pēdējās trijās būvdarbu kārtās (5., 6. un 7. kārtas) ar kopējo plānoto garumu 201 km 2024. gadā organizētas nepieciešamās procedūras, un ir noteikts izbūves nodrošināšanai nepieciešamā finansējuma apmērs (detalizētāk skatīt informatīvajā ziņojumā “Par tehnoloģiskās infrastruktūras uz valsts ārējās sauszemes robežas izbūves turpināšanu, šim mērķim nepieciešamo finansējumu un  tehnoloģiskās infrastruktūras uzturēšanu pēc tās izbūves pabeigšanas” (24-TA-2939), izskatīts Ministru kabineta 2025. gada 7. janvāra sēdē, protokols Nr. 1, 65. §).

Lai nodrošinātu tehnoloģiskās infrastruktūras izbūvi, kā arī saistīto darbu un pakalpojumu izmaksu segšanu būvdarbu 5., 6. un 7. kārtās, kā arī veiktu tehnoloģiskās infrastruktūras arhitektūrā ietilpstošo skaitļošanas iekārtu iegādi un uzstādīšanu, kā arī lokālā risinājuma izveidi, kopējais nepieciešamā finansējuma apmērs 2025. - 2026. gadam veido 79 479 751 euro (detalizētāk skatīt anotācijas pielikumā).

Lai nodrošinātu izdevumu segšanu, iepriekšējos periodos ir piešķirts finansējums 21 247 656 euro apmērā no BMVI līdzekļiem tehnoloģiskās infrastruktūras izbūves nodrošināšanai būvdarbu 5. kārtā, kā arī 833 445 euro apmērā izdevumu segšanai 2025. gada I ceturksnī un 6 697 818 euro apmērā izdevumu segšanai 2025. gada II un III ceturksnī no valsts budžeta līdzekļiem, pārdalot finansējumu no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem". Ievērojot minēto, izbūves turpināšanai nepieciešams finansējums 50 700 832 euro apmērā, tajā skaitā finansējums 10 949 369 euro apmērā 2025. gadam (IV ceturksnim) un finansējums 39 751 463 euro apmērā 2026. gadam, no tā 2026. gada I ceturksnim ir nepieciešams finansējums 18 065 401 euro apmērā (detalizēts aprēķins pievienots anotācijas pielikumā).

Kopā 2025. gada IV ceturksnim un 2026. gada I ceturksnim ir nepieciešams finansējums 29 014 771 euro apmērā, tajā skaitā:
a) 6 883 278 euro apmērā, lai noslēgtā līguma ietvaros turpinātu projektēšanu un būvniecību būvdarbu 6. kārtā (atbilstoši līguma izpildes naudas plūsmas prognozei attiecīgajā periodā);
b) 11 763 746 euro apmērā, lai noslēgtā līguma ietvaros turpinātu projektēšanu un būvniecību būvdarbu 7. kārtā (atbilstoši līguma izpildes naudas plūsmas prognozei attiecīgajā periodā);
c) 68 364 euro apmērā, lai nodrošinātu būvuzraudzības pakalpojuma saņemšanu būvdarbu 6. kārtā (atbilstoši būvdarbu un būvuzraudzības līguma izpildes naudas plūsmas prognozei attiecīgajā periodā);
d) 116 955 euro apmērā, lai nodrošinātu būvuzraudzības pakalpojuma saņemšanu būvdarbu 7. kārtā (atbilstoši būvdarbu un būvuzraudzības līguma izpildes naudas plūsmas prognozei attiecīgajā periodā);
e) 9 250 238 euro apmērā, lai nodrošinātu skaitļošanas iekārtu iegādi un uzstādīšanu atbilstoši tehnoloģiskās infrastruktūras izbūves arhitektūrai un loģikai attiecīgajā periodā;
f) 932 190 euro apmērā, lai nodrošinātu ar tehnoloģiskās infrastruktūras izbūves nodrošināšanu saistīto netiešo izmaksu segšanu attiecīgajā periodā.

Tehnoloģiskās infrastruktūras izbūvi uz valsts ārējās sauszemes robežas ir paredzēts pabeigt līdz 2026. gada beigām, attiecīgi 2026. gada II - IV ceturksnim nepieciešamā finansējuma prognoze tiks aktualizēta budžeta izpildes procesā, sagatavojot un virzot attiecīgajam mērķim atsevišķus lēmuma projektus, ievērojot faktisku pasākumu īstenošanas gaitu, vienlaikus nepārsniedzot attiecīgajam mērķim plānotā finansējuma apmēru.
Risinājuma apraksts
Lai nodrošinātu valsts ārējās sauszemes robežas uzraudzībai nepieciešamās tehnoloģiskās infrastruktūras izbūves turpināšanu uz Latvijas Republikas un Krievijas Federācijas ārējās sauszemes robežas izbūves 6. un 7. kārtā (ar kopējo aptuveno garumu 141 km), rīkojuma projekts paredz:
1. pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 69. pantu, atbalstīt apropriācijas pārdali 10 949 369 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" ar valsts drošību saistītā prioritārā pasākuma "Ārējās robežas tehniskās infrastruktūras izveide" uz Iekšlietu ministrijas budžeta programmu 10.00.00 "Valsts robežsardzes darbība", lai nodrošinātu valsts ārējās sauszemes robežas uzraudzībai nepieciešamās tehnoloģiskās infrastruktūras izbūves turpināšanu uz Latvijas Republikas un Krievijas Federācijas ārējās sauszemes robežas būvdarbu 6. un 7. kārtās, ar kopējo aptuveno garumu 141 km;
2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši rīkojuma 1. punktam; 
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Lai nodrošinātu finansējuma pieejamību tehnoloģiskās infrastruktūras izbūves turpināšanai 2026. gada I ceturksnim, Ministru kabineta rīkojuma projektam pievienotais Ministru kabineta sēdes protokollēmuma projekts paredz uzdevumu Iekšlietu ministrijai normatīvajos aktos noteiktā kārtībā sagatavot un iesniegt Finanšu ministrijai priekšlikumus likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" izskatīšanai Saeimā otrajā lasījumā, paredzot:
a) samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" 2026. gadam plānoto finansējumu par 18 065 402 euro;
b) palielināt finansējumu 2026. gadam Iekšlietu ministrijas budžeta programmā 10.00.00 "Valsts robežsardzes darbība" par 18 065 402 euro.

Lai 2026. gadā turpinātu un pabeigtu tehnoloģiskās infrastruktūras izbūvi izbūves 6. un 7. kārtā, Iekšlietu ministrija sadarbībā ar Valsts robežsardzi un VAS "LVRTC" 2026. gada I ceturksnī aktualizēs attiecīgajam mērķim nepieciešamā finansējuma prognozi un atbilstoši Ministru kabinets 2025. gada 7. janvāra sēdē dotajam uzdevumam (protokols Nr. 1, 65. §, 4.2. apakšpunkts) sagatavos un normatīvajos aktos noteiktā kārtībā virzīs Ministru kabineta lēmuma projektu(-us) apropriācijas pārdalei 2026. gadam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	10 949 369
	0
	18 065 402
	0
	0
	0

	2.1. valsts pamatbudžets
	0
	10 949 369
	0
	18 065 402
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-10 949 369
	0
	-18 065 402
	0
	0
	0

	3.1. valsts pamatbudžets
	0
	-10 949 369
	0
	-18 065 402
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	10 949 369
	0
	18 065 402
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Lai nodrošinātu tehnoloģiskās infrastruktūras izbūves turpināšanu uz Latvijas Republikas - Krievijas Federācijas izbūves 6. un 7. kārtā ar kopējo plānoto garumu 141 km, sedzot attiecīgo un saistīto darbu un pakalpojumu izmaksas, kā arī veicot tehnoloģiskās infrastruktūras arhitektūrā ietilpstošo skaitļošanas iekārtu iegādi un uzstādīšanu, Iekšlietu ministrijai (Valsts robežsardzei) papildu nepieciešams finansējums (Iekšlietu ministrijas budžeta programma 10.00.00 "Valsts robežsardzes darbība" (IzEKK 3262)):
a) 2025. gadam 17 999 826 euro, no tiem iepriekšējā periodā ir piešķirts finansējums 2025. gada I - III ceturksnim 7 050 457 euro apmērā, attiecīgi 2025. gada IV ceturksnim ir nepieciešams finansējums 10 949 369 euro apmērā;
b) 2026. gadam 39 751 463 euro, tajā skaitā 2026. gada I ceturksnim ir nepieciešams finansējums 18 065 402 euro apmērā:

Detalizēts aprēķins ir pievienots anotācijas pielikumā.

Finansējumu valsts ārējās sauszemes robežas uzraudzībai nepieciešamās tehnoloģiskās infrastruktūras izbūves uzsākšanai paredzēts piešķirt (pārskaitīt) valsts akciju sabiedrībai "Latvijas Valsts radio un televīzijas centrs", starp Valsts robežsardzi un valsts akciju sabiedrību "Latvijas Valsts radio un televīzijas centrs" noslēdzot finansēšanas līgumu.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Izdevumi tiks segti Iekšlietu ministrijas budžeta programmas 10.00.00 "Valsts robežsardzes darbība" ietvaros, līdzekļus pārdalot no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 18.00.00 "Finansējums valsts drošības stiprināšanas pasākumiem", lai ar valsts drošību saistīto prioritāro pasākumu ietvaros turpinātu valsts ārējās sauszemes robežas uzraudzībai nepieciešamās tehnoloģiskās infrastruktūras izbūvi uz valsts ārējās sauszemes robežas; izdevumi ir uzskatāmi par vienreizējo pasākumu likuma “Par valsts budžetu 2025. gadam un budžeta ietvaru 2025., 2026. un 2027. gadam” 5. panta 2. punkta izpratnē, kas tiek izslēgti no vispārējās valdības budžeta strukturālās bilances mērķa.

Saskaņā ar Likumu par budžetu un finanšu vadību budžeta finansētu institūciju vadītāji ir atbildīgi par Likumā par budžetu un finanšu vadību noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Iekšlietu ministrija, Valsts robežsardze, VAS "Latvijas Valsts radio un televīzijas centrs"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu ministrija
VAS "Latvijas Valsts radio un televīzijas centrs"
Valsts robežsardze
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

